27. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.Γ8/7446 της 23 Ιουν. /9 Ιουλ.  1969  (ΦΕΚ Β΄ 444)  Περί παρατάσεως υποχρεωτικής θητείας των ιατρών εις ύπαιθρον και τρόπου υποβολής παραιτήσεων.  Έχοντες υπ’ όψιν τας υπ’ αριθ. Γ8/15249/68 και Γ8/15230/69 αποφάσεις ημών, αποφασίζομεν : α)Οι υπηρετούντες εις εκπλήρωσιν υποχρεώσεων Ν.Δ. 67/68, ιατροί εις Αγροτικά Ιατρεία, Υγειονομικούς Σταθμούς και Νοσηλευτικά Ιδρύματα του Ν.Δ. 2592/53 και συμπληρώσαντες εξάμηνον υπηρεσίαν υποχρεούνται όπως υπηρετήσουν εις τας ως άνω υπηρεσίας επί εν εισέτι εξάμηνον. Προς τούτο άμα λήξει της συμβάσεως του α΄ εξαμήνου δέον να προβήτε εις ανανέωσιν συμβάσεως β΄ εξαμήνου. β)Οι εν λόγω ιατροί δύνανται άμα τη συμπληρώσει ενιαυσίου υπηρεσίας να υποβάλλουν, εφ’ όσον επιθυμούν, αιτήσεις παραιτήσεως εκ της θέσεως εις ην υπηρετούν μετά προηγουμένην δίμηνον προειδοποίησιν της υπηρεσίας περί αποχωρήσες μη τελούσης υπό την προϋπόθεσιν της εξευρέσεως αντικαταστάσεως των ανωτέρω ιατρών. Τα ανωτέρω έχουσιν εφαρμογήν και επί των ιατρών των υπηρετούντων εις τα Νοσηλευτικά Ιδρύματα του Ν.Δ. 2592/1953 προς εκπλήρωσιν της υποχρεωτικής των θητείας εις ύπαιθρον εκτιμώντες και το συμφέρον της υπηρεσίας. γ)Ο χρόνος υποχρεωτικής υπηρεσίας εις ιατρεία ή Νοσοκομεία υπαίθρου των τοποθετουμένων ιατρών ορίζεται εφεξής δωδεκάμηνος. 